Ari Kane

Ariadne “Ari” Kane është një person që vesh rroba të gjinisë tjetër (crossdresser), aktiviste, edukatore, si dhe një prej bashkëthemeluesve të konferencës mbi identitetin gjinor Fantasia Fair. Ajo drejton Theseus Counseling Services, një qendër këshillimi e specializuar në çështje gjinore, e cila vazhdon të jetë e hapur në Cambridge, Massachusetts.

Kane identifikohet si jobinare, në mënyrë të veçantë si androgjene-bigjinore. Ajo gjithashtu identifikohet si biseksuale dhe e ka shprehur këtë që në fund të viteve ’90, përpara se termi të bëhej i njohur gjerësisht.
Biografia

Ariadne “Ari” Kane lindi me emrin Joseph DeMaio në vitin 1936. Kane është me prejardhje greke dhe u rrit në New York City. Në vitin 1958, ajo përfundoi një diplomë Bachelor në Shkencat e Biologjisë Fizike (Biophysics), Matematikë dhe Kimi në City College of New York, dhe më pas ndoqi studime pasuniversitare në Biologji Fizike në New York University dhe University at Buffalo.  Kane gjithashtu ka përfunduar doktoraturën në Institutin për Studime Gjinore të Avancuara dhe është asistent-profesor për seksologjinë në Institutin e Studimeve të Avancuara mbi Seksulitetin Njerëzor, në San Francisko.  Kane drejton “Theseus Counseling Services” e cila është e specializuar mbi studime gjinore. Kjo linjë këshilluese operon akoma në Cambridge, Masaçusets.

Kane doli hapur për orientimin e saj seksual në vitin 1971 dhe mbajti nën vëzhgim strukturimin e grupit mbështetës për personat që veshin rroba të gjinisë tjetër, konkretisht “Boston Gamma”. Në vitin 1875, Kane themeloi Institutin “Outreach and Achievement”, i cili më vonë u quajt Outreach Institute for Gender Studies, një organizatë e dedikuar për edukimin publik si dhe të punuarit për profesionistë të shëndetësisë që do ti shërbenin komunitetit. 

Nëpërmjet këtij instituti Kane ka treguar vullnetin e saj të për të edukuar profesionistët e shëndetit mendor. Kane ka zhvilluar seminarë informues në takimet vjetore të Shoqërisë për Studimin shkencor të Seksualitetit, Shoqatës për Psikologjinë njerëzore, Shoqata amerikane për profesionistë të Drejtësisë Penale, Shoqata e Sociologjisë Amerikane, si dhe Shoqata amerikane për edukatorët e seksit, terapistët si dhe këshilltarët. Në vitet 1978, 1979 dhe 1980 instituti organizoi konferenca ndërkombëtare të fokusuara ekskluzivisht mbi aspektin social, mjekësor, ligjor të sjelljes transgjinore. Kane ka prezantuar çështjet e transgjinorëve në leksione të departamenteve si infermieri, farmaci, psikologji, sociologji drejtësi penale në Universitetin e Harvardit, Boston si dhe në disa universitete të tjera. Kane gjithashtu ka kontribuar kur standartet për transseksualët u paraqitën për herë të parë në vitin 1978.

Në vitin 1975 Kane bashkëthemeloi Fantasia Fair (e cila zhvillohet dhe sot e kësaj dite) së bashku me Betty-Ann Lind si dhe pjesëtarë të tjerë nga Klubi Cherrystone, e cila ishte në fillimet e saj një takim i përvitshëm për djem që vishnin rroba të gjinisë tjetër si dhe partnerët e tyre, profesionistë të mjekësisë por dhe të tjerë që punojnë me komunitetin transgjinor dhe transseksual. Tanimë konferenca Fantasia Fair i mirëpret dhe djemtë trans. 

Rreth themelimit të aktivitetit Kane u shpreh: 

Kane publikoi një libër me titull Crossing Sexual Boundaries: Transgender Journeys, Uncharted Paths në vitin 2005, në bashkëpunim me Vern Bullough. Libri konsiston në një përmbledhje biografish të personave trans, shumë prej të cilëve kanë impakt të madh në rritjen e vizibilitetit të komunitetit transgjinor duke e parë si një fenomen pozitiv. “U munduam të përfshijmë kontribues nga i gjithë spektrumi i identitetit gjinor, duke përfshirë androgjenët, transeksualë, persona që nuk identifikohen me një identitet gjinor të caktuar” por editorët e kufizuan numrin e biografive vetëm për personat e shtresës së mesme dhe të bardhë, duke përjashtuar punonjësit e seksit si dhe të gjithë ata që e kishin një partner mashkull. 

 Referime 


Kategoria:LGBTQ